Ցավալի է, որ հասարակության մի զգալի հատվածը՝ հատկապես կիսագրագետ զանգվածը, Վահան Տերյանի ստեղծագործությունները վերածել է պրիմիտիվ սեթևեթանքի և լպրծուն հույզերի: Մարդիկ չեն ճանաչում ուժեղ, կենսախինդ, որոշ դեպքերում նաև ցինիզմով լեցուն վճռական գործչին՝ հեղափոխական Վահան Տերյանին: Հաճախ նրան պատկերում են որպես թույլ, մեղմ, սիրային պաթոսով տարված պոետի կերպարով: Իհարկե այդպես չէ: